ปกติผมจะไม่ดื่มกาแฟ เพราะฉะนั้นผมเลยไม่ค่อยแวะเข้าร้านเครื่องดื่มที่ขายกาแฟนะครับ ซึ่งจริงๆแล้วในร้านเครื่องดื่มพวกนี้ก็จะมีเครื่องดื่มอื่นๆที่ไม่ใช้กาแฟด้วย แต่ก็เหมือนไม่มีอะไรดึงดูดให้ผมเข้าไปนะครับ แต่สำหรับร้าน Cafe' Amazon ผมยกเว้นครับ เพราะผมชอบ ช๊อคโกแล็ตปั่น ร้านนี้มาก และรสชาติมาตราฐานเดียวกันทุกสาขา พอผมมาที่ Mega บางนา แล้วเห็นร้านนี้ ผมจึงแวะซื้อ ช๊อคโกแล็ตปั่น มาทานระหว่างเดินซื้อของซะหน่อยนะครับ ^^

ร้าน Cafe' Amazon สาขา Mega บางนา อยู่ชั้นล่างของห้าง บริเวณประตูทางเข้าหน้า IKEA ที่จอดรถใช้ของทางห้าง จอดฟรีตลอดวันครับ

ร้านอยู่ติดบันไดเลื่อนกลางโถงทางเดิน เป็นร้านเปิดโล่ง มีที่นั่งประมาณ 25 ที่ ส่วนใหญ่ลูกค้าจะมานั่งพักดื่มเครื่องดื่มระหว่างเดินซื้อสินค้า การบริการก็ดีมาตราฐานร้านกาแฟทั่วไปครับ วันที่ผมมาพนักงาน 6 คนมากกว่าลูกค้าหน้าร้านอีกนะครับ ^^ เครื่องดื่มออกตามคิวไม่มีการแซง พนักงานเยอะเลยรอเครื่องดื่มไม่นานนะครับ

และเช่นทุกครั้ง ผมสั่ง ช๊อคโกแล็ตปั่น 55 บาท ส่วนภรรยาสั่ง มอคคาปั่น 65 บาท
... รสชาติช๊อคโกแล็ตปั่น ถูกใจเหมือนที่ผมทานสาขาอื่นๆ คือ ไม่มีรสขม หวานกำลังดี ปริมาณก็เยอะพอสมควร ถือเดินซื้อของใน IKEA ไปเกือบจะถึงช่องเก็บเงินก็หมดพอดีครับ 

สรุป ชอบ ช๊อคโกแล็ตปั่น ร้านนี้ครับ ^^